Neuvoston direktiivi 84/528/ETY, annettu 17 päivänä syyskuuta 1984, nostolaitteisiin ja mekaanisiin käsittelylaitteisiin liittyviä yleisiä määräyksiä koskevan jäsenvaltioiden lainsäädännön lähentämisestä



Virallinen lehti nro L 300 , 19/11/1984 s. 0072 - 0085

Suomenk. erityispainos Alue 13 Nide 14 s. 0074

Espanjank. erityispainos: Luku 13 Nide 18 s. 0082

Ruotsink. erityispainos Alue 13 Nide 14 s. 0074

Portugalink. erityispainos: Luku 13 Nide 18 s. 0082



NEUVOSTON DIREKTIIVI, annettu 17 päivänä syyskuuta 1984, nostolaitteisiin ja mekaanisiin käsittelylaitteisiin liittyviä yleisiä määräyksiä koskevan jäsenvaltioiden lainsäädännön lähentämisestä (84/528/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että kussakin jäsenvaltiossa nostolaitteiden ja mekaanisten käsittelylaitteiden teknisistä rakenneominaisuuksista, tarkastuksesta ja/tai toiminnasta määrätään pakottavin määräyksin; nämä vaatimukset ovat jäsenvaltioissa erilaisia; nämä erot estävät kauppaa ja saattavat muodostaa eriarvoisia kilpailun edellytyksiä yhteisössä, näitä yhteismarkkinoiden toteuttamisen ja toiminnan esteitä voidaan vähentää tai ne voidaan jopa poistaa, jos samoja vaatimuksia sovelletaan kaikissa jäsenvaltioissa joko voimassa olevan lainsäädännön lisäksi tai sen sijasta, näiden teknisten vaatimusten mukaisuuden tarkastaminen on tarpeen käyttäjien ja kolmansien osapuolten suojelemiseksi tehokkaasti; voimassa olevat tarkastusmenettelyt ovat erilaisia jäsenvaltioissa; nostolaitteiden ja mekaanisten käsittelylaitteiden vapaan liikkuvuuden saavuttamiseksi yhteismarkkinoilla ja moninkertaisten tarkastusten, jotka samalla muodostavat esteen näiden laitteiden vapaalle liikkuvuudelle, välttämiseksi olisi sovittava jäsenvaltioiden tarkastusmenettelyjen vastavuoroisesta tunnustamisesta, tämän tarkastusmenettelyjen vastavuoroisen tunnustamisen helpottamiseksi on tarpeen erityisesti toteuttaa asianmukaiset hallinnolliset menettelyt ennen kuin nämä koneet saatetaan markkinoille, nimittäin: ETY-tyyppihyväksyntä/osan ETY-tyyppihyväksyntä, ETY-tyyppitarkastus, virallinen ETY-tarkastus, ETY-tarkastus ja omavastuinen ETY-varmentaminen; on tarpeen yhdenmukaistaa vaatimukset, jotka on otettava huomioon nimettäessä ETY-tyyppitarkastuksen suorittamisesta vastaavia hyväksyttyjä tarkastuslaitoksia, kussakin jäsenvaltiossa tarkastuksia suorittavien tarkastuslaitosten vastuu on määritelty eri tavalla, mikä tekee yhdenmukaistamisen tarpeelliseksi, nostolaitteessa tai mekaanisessa käsittelylaitteessa tai osassa olevat ETY-merkit osoittavat laitteen läpäisseen asianmukaisen tarkastuksen ja täyttävän asiaa koskevat tekniset vaatimukset, ja sen vuoksi jo suoritettujen tarkastusten toistaminen maahantuonnin yhteydessä ei ole tarpeen, nostolaitteita ja mekaanisia käsittelylaitteita koskevat kansalliset säännöt kattavat useita nostolaitteiden ja mekaanisten käsittelylaitteiden luokkia, joiden käyttö, nostokyky ja kuorma poikkeaa suuresti toisistaan; tässä direktiivissä olisi säädettävä yleisistä säännöksistä, jotka koskevat erityisesti ETY-tyyppihyväksyntään, osan ETY-tyyppihyväksyntään, ETY-tyyppitarkastukseen, viralliseen ETY-tarkastukseen, ETY-tarkastukseen ja omavastuiseen ETY-varmentamiseen liittyviä menettelyjä; kutakin nostolaitteiden ja mekaanisten käsittelylaitteiden luokkaa koskevassa erityisdirektiivissä säädetään suunnittelua koskevista teknisistä vaatimuksista, laitteiden ja niiden osien tarkastusmenettelyistä ja tarvittaessa edellytyksistä, joiden mukaan yhteisön tekniset vaatimukset korvaavat voimassa olevat kansalliset määräykset, tämä direktiivi ei vaikuta direktiivin 70/156/ETY(4) säännöksiin, tekniikan kehityksen vuoksi on tarpeen, että nostolaitteita ja mekaanisia käsittelylaitteita koskevissa direktiiveissä määritellyt tekniset vaatimukset voidaan mukauttaa nopeasti; tätä varten tarvittavien toimenpiteiden täytäntöönpanon helpottamiseksi on tarpeen varmistaa jäsenvaltioiden ja komission välinen tiivis yhteistyö mekaanisten nostolaitteiden ja mekaanisten käsittelylaitteiden alan kaupan teknisten esteiden poistamiseksi annetun direktiivin tekniikan kehitykseen mukauttamista käsittelevässä komiteassa, joka on perustettu vaijerien, ketjujen ja koukkujen varmentamista ja merkitsemistä koskevan jäsenvaltioiden lainsäädännön lähentämisestä 19 päivänä marraskuuta 1973 annetulla neuvoston direktiivillä 73/361/ETY(5), sellaisena kuin se on muutettuna vuoden 1979 liittymisasiakirjalla, ja markkinoille saatetut nostolaitteet ja mekaaniset käsittelylaitteet voivat olla vaaraksi turvallisuudelle huolimatta siitä, että ne ovat asiaa koskevan erityisdirektiivin vaatimusten mukaisia; tämän vuoksi olisi säädettävä menettelystä tämän vaaran pienentämiseksi, ON ANTANUT TÄMÄN DIREKTIIVIN: I LUKU Määritelmät ja soveltamisala 1 artikla 1. Tässä direktiivissä "nostolaitteella ja mekaanisella käsittelylaitteella" tarkoitetaan kaikkia nostolaitteita ja mekaanisia käsittelylaitteita, jotka toimivat sähköllä, hydraulisesti tai mekaanisesti, kuten hissit, rakennusnosturit, tavarahissit, nosturit, hihnakuljettimet ja moottoroidut trukit. 2. Tässä direktiivissä "osalla" tarkoitetaan kaikkia erityisdirektiiveissä määriteltyjä nostolaitteiden tai mekaanisten käsittelylaitteiden osia. 3. Tämä direktiivi ei koske nostolaitteita tai mekaanisia käsittelylaitteita, jotka on suunniteltu erityisesti sotilas- tai tutkimustarkoituksiin tai käytettäviksi laivoilla, öljynetsintä- ja porauslautoilla, kaivoksissa tai radioaktiivisten aineiden käsittelyyn. 2 artikla 1. Tässä direktiivissä tarkoitetaan: - "ETY-tyyppihyväksynnällä / osan ETY-tyyppihyväksynnällä" menettelyä, jolla jäsenvaltio testien jälkeen toteaa ja varmentaa, että 1 artiklassa tarkoitettu nostolaitetyyppi taikka mekaaninen käsittelylaite- tai osatyyppi on tämän direktiivin ja asiaa koskevien erityisdirektiivien yhdenmukaisten vaatimusten mukainen; - "virallisella ETY-tarkastuksella" menettelyä, jolla jäsenvaltio voi testien jälkeen vahvistaa, että kukin laite ja/tai osa on tämän direktiivin ja asiaa koskevien erityisdirektiivien yhdenmukaisten vaatimusten mukainen; - "ETY-tyyppitarkastuksella" menettelyä, jolla jäsenvaltion tuohon tarkoitukseen hyväksymä tarkastuslaitos testien jälkeen toteaa ja varmentaa, että laite- ja/tai osatyyppi on tämän direktiivin ja asiaa koskevien erityisdirektiivien yhdenmukaisten vaatimusten mukainen; - "ETY-tarkastuksella" menettelyä, jolla jäsenvaltion tuohon tarkoitukseen hyväksymä tarkastuslaitos ETY-tyyppitarkastustodistuksen antamisen jälkeen toteaa tämän direktiivin ja asiaa koskevien erityisdirektiivien mukaisesti, että laite ja/tai osa on valmistettu hyväksyttyjen tyyppien mukaisesti; - "omavastuisella ETY-varmentamisella" menettelyä, jossa valmistaja tai valmistajan yhteisöön sijoittautunut edustaja omalla vastuullaan todistaa, että laite ja/tai osa on tämän direktiivin ja asiaa koskevien erityisdirektiivien yhdenmukaisten vaatimusten mukainen. 2. Erityisdirektiiveissä - ottaen huomioon tarvittaessa tällaisten laitteiden käyttötapa - säädetään teknisistä vaatimuksista ja tarkastus-, testaus- ja tarvittaessa käyttömenettelyistä nostolaitteiden ja mekaanisten käsittelylaitteiden ja niihin liittyvien 1 artiklassa tarkoitettujen osien luokille. Niissä on täsmennettävä mitä 1 artiklassa tarkoitettua/tarkoitettuja menettelyä/menettelyjä on sovellettava erityiseen laitteiden ja/tai osien luokkaan. Erityisdirektiiveissä voidaan myös säätää, että jäsenvaltioiden on toteuttava joko niiden voimaantulon yhteydessä tai myöhemmin määriteltävänä ajankohtana kaikki tarvittavat toimenpiteet, joilla estetään nostolaitteiden ja mekaanisten käsittelylaitteiden ja/tai osien saattaminen markkinoille ja liikkeelle laskeminen käyttötarkoituksen mukaiseen käyttöön, jos ne eivät ole asiaa koskevien erityisdirektiivien vaatimusten mukaisia. 3 artikla 1. Tässä direktiivissä "ETY-tyyppinen nostolaitteella tai mekaanisella käsittelylaitteella ja/tai osalla" tarkoitetaan kaikkia laitteita ja/tai osia, jotka täyttävät tämän direktiivin ja asiaa koskevien erityisdirektiivien vaatimukset, ja joissa tämän mukaisesti on 20 artiklassa tarkoitettu ETY-vaatimustenmukaisuusmerkki. 2. Jäsenvaltio ei saa kieltää, estää tai rajoittaa ETY-tyyppisen laitteen ja/tai osan saattamista markkinoille tai laskemista liikkeelle käyttötarkoituksen mukaisesti sen rakenteeseen tai rakenteen tarkastukseen liittyvistä syistä. 3. Erityisdirektiiveissä voidaan kuitenkin säätää kyseisen jäsenvaltion suorittamasta ETY-tyyppisen laitteen ja/tai osan tarkastuksesta sen asennuksen tai liikkeelle laskemisen yhteydessä ja säännöllisesti sen jälkeen. 4 artikla Jäsenvaltioiden on annettava ETY-tyyppihyväksynnälle/ osan ETY-tyyppihyväksynnälle, viralliselle ETY-tarkastukselle, ETY-tyyppitarkastukselle ja omavastuiselle ETY-varmentamiselle sama arvo kuin vastaaville kansallisille menettelyille. II LUKU ETY-tyyppihyväksyntä 5 artikla 1. Kun erityisdirektiivissä niin säädetään, ETY-tyyppihyväksyntä/osan ETY-tyyppihyväksyntä on laitteen ja/tai osan markkinoille saattamisen ja liikkeelle laskemisen edellytys. 2. Jäsenvaltioiden on valmistajan tai valmistajan yhteisöön sijoittautuneen edustajan pyynnöstä annettava ETY-tyyppihyväksyntä/osan ETY-tyyppihyväksyntä kaikentyyppisille nostolaitteille tai mekaanisille käsittelylaitteille ja/tai osille, jotka täyttävät tämän direktiivin ja asiaa koskevien erityisdirektiivien vaatimukset. 3. Tietyntyyppisen nostolaitteen tai mekaanisen käsittelylaitteen ja/tai osan ETY-tyyppihyväksyntää/osan ETY-tyyppihyväksyntää koskeva hakemus jätetään ainoastaan yhdessä jäsenvaltiossa. Jäsenvaltioiden on annettava, evättävä, pidätettävä tai peruutettava ETY-tyyppihyväksyntä/osan ETY-tyyppihyväksyntä tämän luvun säännösten ja liitteen I määräysten mukaisesti. 6 artikla 1. ETY-tyyppihyväksynnän/osan ETY-tyyppihyväksynnänantavan jäsenvaltion on laadittava ETY-tyyppihyväksyntätodistus/osan ETY-tyyppihyväksyntätodistus, joka on toimitettava hakijalle viipymättä. ETY-tyyppihyväksyntätodistus/osan ETY-tyyppihyväksyntätodistus on laadittava liitteessä III vahvistetun mallin mukaisesti. 2. Erityisdirektiiveissä voidaan säätää, että ETY-tyyppihyväksynnän/osan ETY-tyyppihyväksynnän osalta tietyistä edellytyksistä tai määräajoista. 3. Jos erityisdirektiivissä niin säädetään, valmistajan on ilmoitettava jäsenvaltiolle ETY-tyyppisen laitteen ja/tai osan sarjatuotannon aloittamisajankohta. 7 artikla 1. Jos ETY-tyyppihyväksynnän/osan ETY-tyyppihyväksynnän antanut jäsenvaltio toteaa, että yksi tai useampi laite ja/tai osa, jolle tällainen hyväksyntä on annettu, ei ole tyypin mukainen, sen on pidätettävä tai peruutettava hyväksyntä. 2. ETY-hyväksyntää voidaan kuitenkin jatkaa, jos valtio toteaa, että havaitut erot ovat pieniä, niillä ei ole perustavanlaatuisia vaikutuksia laitteen ja/tai osan suunnitteluun, ja ne eivät ole vaaraksi turvallisuudelle tai terveydelle; tässä tapauksessa jäsenvaltio voi vaatia valmistajaa tekemään tarvittavat muutokset valmistuksessa mahdollisimman pian. Jos erityisdirektiivin vaatimuksia ei kuitenkaan ole noudatettu, jäsenvaltion on vaadittava, että tarvittavat muutokset tehdään. Jäsenvaltion on peruutettava ETY-hyväksyntä, jos valmistaja ei noudata tätä vaatimusta. 3. ETY-tyyppihyväksynnän/osan ETY-tyyppihyväksynnän antaneen jäsenvaltion on peruutettava hyväksyntä myös, jos se toteaa, että hyväksyntää ei olisi pitänyt antaa tai että 6 artiklan 2 kohdassa tarkoitetut edellytykset eivät täyty. 4. Jos toinen jäsenvaltio ilmoittaa ETY-tyyppihyväksynnän/osan ETY-tyyppihyväksynnän antaneelle jäsenvaltiolle jostakin 1, 2 ja 3 kohdassa tarkoitetusta seikasta, tämän on ensin mainittua kuultuaan toteutettava näissä kohdissa säädetyt toimenpiteet. 5. Kun hyväksynnän pidättämisen tai peruuttamisen mahdollisuudesta tai tarpeellisuudesta syntyy erimielisyys ETY-tyyppihyväksynnän/osan ETY-tyyppihyväksynnän antaneen jäsenvaltion ja toisen jäsenvaltion välille, komissiolle on ilmoitettava asiasta. Komissio järjestää tarvittaessa asianmukaiset neuvottelut asian ratkaisemiseksi. 6. Ainoastaan ETY-tyyppihyväksynnän/osan ETY-tyyppihyväksynnän antanut jäsenvaltio voi päättää hyväksynnän lakkaamisesta väliaikaisesti tai peruuttamisesta. Jäsenvaltion on viipymättä ilmoitettava muille jäsenvaltioille ja komissiolle kaikista tällaisista päätöksistä ja annettava mahdollisuuksien mukaan yksityiskohtaiset tiedot, jotka voivat olla tarpeen hyväksytyn tyypin vastaisten laitteiden tunnistamiseksi. III LUKU Virallinen ETY-tarkastus ja omavastuinen ETY-varmentaminen 8 artikla Noudatettavasta menettelystä säädetään virallisesta ETY-tarkastuksesta ja omavastuisesta ETY-varmentamisesta annettavissa erityisdirektiiveissä. IV LUKU ETY-tyyppitarkastus ja ETY-tyyppitarkastustodistus 9 artikla 1. Jos erityisdirektiivissä niin säädetään, ETY-tyyppitarkastus on laitteen ja/tai osan markkinoille saattamisen ja liikkeelle laskemisen edellytyksenä. 2. ETY-tyyppitarkastuksen suorittaa jäsenvaltion tätä tarkoitusta varten hyväksymä tarkastuslaitos. 10 artikla 1. Jäsenvaltioiden ETY-tyyppitarkastuksia 11 artiklan mukaisesti suorittamaan nimeämien hyväksyttyjen tarkastuslaitosten on oltava liitteessä II vahvistettujen vähimmäisvaatimusten mukaisia, sanotun kuitenkaan rajoittamatta jäsenvaltioiden toimivaltaa toteuttaa sellaisia toimenpiteitä ja vahvistaa sellaisia edellytyksiä kuin ne pitävät tarpeellisina kansallisella tasolla näiden tarkastuslaitosten tehokkaan, yhdenmukaisen ja moitteettoman toiminnan varmistamiseksi. Se, että tarkastuslaitos täyttää vähimmäisvaatimukset, ei velvoita jäsenvaltiota hyväksymään tuota tarkastuslaitosta. 2. Jos jäsenvaltio on hyväksynyt tarkastuslaitoksen tai tarkastuslaitoksia suorittamaan ETY-tyyppitarkastuksia, sen on ilmoitettava kyseisestä tarkastuslaitoksesta tai kyseisten tarkastuslaitosten luettelosta muille jäsenvaltioille ja komissiolle. Sen on myös ilmoitettava muille jäsenvaltioille ja komissiolle kaikista näiden tietojen myöhemmistä muutoksista. 11 artikla 1. ETY-tyyppitarkastustodistus on asiakirja, jolla hyväksytty tarkastuslaitos varmentaa, että laite- ja/tai osatyyppi on tämän direktiivin ja asiaa koskevien erityisdirektiivien vaatimusten mukainen. Valmistajan tai valmistajan yhteisöön sijoittautuneen edustajan pyynnöstä 10 artiklassa tarkoitettujen hyväksyttyjen tarkastuslaitosten on suoritettava laite- ja/tai osatyypin ETY-tyyppitarkastus. Jos tyyppi täyttää tämän direktiivin ja asiaa koskevien erityisdirektiivien vaatimukset ja jos valmistaja sitoutuu noudattamaan 17 artiklassa ja erityisdirektiiveissä tarkoitettuja edellytyksiä, hyväksytyn tarkastuslaitoksen on annettava ETY-tyyppitarkastustodistus. Tämän todistuksen on oltava liitteessä III vahvistetun mallin mukainen, jollei erityisdirektiiveissä toisin säädetä. Laitteiden ja/tai osien, jotka on määrä valmistaa ETY-tyyppitarkastuksesta annettavan todistuksen mukaisesti, on oltava todistuksella varmennetun laitteen mukaisia. 2. Hyväksyttyjen tarkastuslaitosten on annettava, evättävä, lakkautettava väliaikaisesti tai peruutettava ETY-tyyppitarkastustodistukset tämän luvun säännösten ja liitteen I määräysten mukaisesti. 3. Samaan laitetyyppiin liittyvät ETY-tyyppitarkastushakemukset on jätettävä ainoastaan yhdelle hyväksytyistä tarkastuslaitoksista. 4. ETY-tyyppitarkastustodistukseen sovelletaan 17 artiklan edellytyksiä, ja se voidaan myös antaa määräajaksi tai muilla erityisdirektiiveissä säädetyillä edellytyksillä. 5. ETY-todistusta koskevat vaatimukset ovat liitteessä I. 12 artikla 1. Jos hyväksytty tarkastuslaitos toteaa, että yksi tai useampi laitteen ja/tai osan sitä tyyppiä, jolle se on antanut ETY-tyyppitarkastustodistuksen, oleva näytekappale ei ole tuon tyypin mukainen, sen on pyydettävä todistuksen haltijaa korjaamaan tuotantonsa määrätyn ajan kuluessa sekä tarvittaessa lakkautettava todistus väliaikaisesti. Tarvittaessa kyseiseen laitteeseen ja/tai osaan liittyvässä erityisdirektiivissä on säädettävä näytemäärästä, jonka katsotaan riittävän antamaan hyväksytylle tarkastuslaitokselle oikeuden puuttua asiaan. Jos korjausta ei suoriteta määrätyn ajan kuluessa, hyväksytyn tarkastuslaitoksen on pidätettävä tai peruutettava todistus. 2. ETY-tyyppitarkastustodistuksen antaneen hyväksytyn tarkastuslaitoksen on peruutettava se, jos se toteaa, että todistusta ei olisi pitänyt antaa tai että 11 artiklan 4 kohdassa tarkoitetut edellytykset eivät täyty. 3. Hyväksytyn tarkastuslaitoksen on väliaikaisesti lakkautettava tai peruutettava todistus, jos haltija ei täytä 11 ja 17 artiklassa tarkoitettuja hyväksytylle tarkastuslaitokselle antamiaan sitoumuksia. 13 artikla 1. Jäsenvaltioiden on huolehdittava, että hyväksytyt tarkastuslaitokset suorittavat edellä säädetyt tehtävänsä oikein. Tätä varten jäsenvaltioiden on aiheellisin toimenpitein velvoitettava hyväksytyt tarkastuslaitokset sallimaan se, että ne nimenneiden jäsenvaltioiden toimivaltaiset viranomaiset voivat tehdä tarkastuksia milloin tahansa. 2. Jäsenvaltio voi valtuuttaa hyväksymänsä tarkastuslaitoksen antamaan ETY-tyyppitarkastuksen ja V luvussa säädetyn ETY-tarkastuksen yhteydessä tehtävät testit yhden tai useamman laboratorion tehtäväksi, tämän kuitenkaan rajoittamatta tarkastuslaitoksen omaa vastuuta, jos nämä laboratoriot täyttävät liitteessä II olevassa 2, 3, 4 ja 7 jaksossa vahvistetut vaatimukset. 3. Jäsenvaltioiden on toteutettava tarvittavat toimenpiteet sen varmistamiseksi, että hakija tai henkilö, jolle ETY-tyyppitarkastustodistus on annettu, voi valittaa hyväksytyn tarkastuslaitoksen tekemistä päätöksistä, joilla tämä kieltäytyy antamasta ETY-tyyppihyväksyntätodistusta tai pidättää tai peruuttaa sen. 4. Jos jäsenvaltio toteaa, että sen hyväksymä tarkastuslaitos ei täytä 11 ja 12 artiklassa tarkoitettuja tehtäviään oikein, jäsenvaltion on toteutettava kaikki aiheelliset toimenpiteet tämän tarkastuslaitoksen suhteen. 5. Jäsenvaltion on joka tapauksessa peruutettava hyväksytyn tarkastuslaitoksen hyväksyntä, jos se toteaa, että tarkastuslaitos ei enää täytä liitteessä II vahvistettuja vähimmäisvaatimuksia, tai että se ei noudata jäsenvaltion asettamia edellytyksiä. 6. Jos jäsenvaltio ei peruuta hyväksyntää tarkastuslaitokselta, joka ei enää täytä vähimmäisvaatimuksia, toinen jäsenvaltio voi ilmoittaa tästä komissiolle. Komissio toteuttaa aiheelliset toimenpiteet ratkaisun löytämiseksi. 14 artikla 1. Jäsenvaltion, joka peruuttaa tarkastuslaitoksen hyväksynnän, on toteutettava kaikki aiheelliset toimenpiteet jatkuvuuden varmistamiseksi täytettäessä niitä sitoumuksia ja velvollisuuksia, jotka aiheutuvat tuon tarkastuslaitoksen ennen hyväksynnän pidättämistä tai peruuttamista antamien ETY-tyyppitarkastustodistusten antamisesta. 2. Jäsenvaltion on peruutettava kaikki todistukset, jotka tuo tarkastuslaitos on antanut ennen hyväksynnän peruuttamista, jos ne on annettu epäasianmukaisesti. 15 artikla 1. Jos jossakin jäsenvaltiossa todetaan jokin 12 artiklassa tarkoitetuista tapauksista, tuon jäsenvaltion toimivaltaisten viranomaisten on ilmoitettava tästä todistuksen antaneelle jäsenvaltiolle. 2. ETY-tyyppitarkastustodistuksen antaneen jäsenvaltion toimivaltaisten viranomaisten on velvoitettava kyseinen hyväksytty tarkastuslaitos toteuttamaan 12 artiklassa tarkoitetut toimenpiteet. 3. Jos ETY-tyyppitarkastustodistuksen antaneen jäsenvaltion ja toisen jäsenvaltion välille syntyy erimielisyys, asiasta on ilmoitettava komissiolle, joka toteuttaa tarvittavat toimenpiteet. V LUKU ETY-tarkastus 16 artikla Jäsenvaltioiden on huolehdittava, että suoritetaan ETY-tarkastus, jonka tarkoituksena on ETY-merkin oikean käytön varmistaminen. Tarkastuksen voivat suorittaa 10 artiklassa tarkoitetut hyväksytyt tarkastuslaitokset, jotka antavat ETY-tyyppitodistuksen. Tarkastuksia on suoritettava muun muassa ottamalla näytteitä ja tekemällä pistokokeita. Tarkastuksia tekevien tarkastuslaitosten on joka tapauksessa täytettävä liitteessä II vahvistetut vaatimukset ja ne on ilmoitettava 10 artiklan mukaisesti. 17 artikla 1. ETY-merkkiä käyttävän valmistajan tai valmistajan yhteisöön sijoittautuneen edustajan on: a) ilmoitettava ETY-tyyppitodistuksen antaneelle hyväksytylle tarkastuslaitokselle: - laitteiden valmistus- ja/tai varastointipaikoista hyväksytyn tarkastuslaitoksen pyynnön mukaan, - valmistuksen aloittamispäivästä, - kaikki muut tiedot, joita hyväksytty tarkastuslaitos tarvitsee tehtävänsä suorittamisessa ja joita erityisdirektiivissä edellytetään; b) sallittava todistuksen antaneen hyväksytyn tarkastuslaitoksen edustajien pääsy tarkastusta varten valmistus- ja/tai varastointipaikkoihin ja antaa heidän käytettävikseen tarkastuspöytäkirjat sekä annettava kaikki tiedot, jotka ovat tarpeen tällaisen tarkastuksen kannalta; c) antaa todistuksen antaneen hyväksytyn tarkastuslaitoksen viedä valmistus- tai varastointipaikasta yksi tai useampi laite ja/tai osa näytteeksi tarkastustarkoituksiin. 2. ETY-tyyppitodistuksen antaneen hyväksytyn tarkastuslaitoksen on toimitettava testausselosteen jäljennökset ja pyynnöstä teknisten asiakirjojen jäljennökset jäsenvaltioille ja komissiolle. 3. ETY-merkin haltijan on järjestettävä valmistuksen valvonta tai varmistettava sen järjestäminen; hakijalla on myös oltava käytössään tarvittavat laitteet voidakseen riittävästi valvoa sitä, että valmistetut laitteet ja/tai osat vastaavat laitteita, joille ETY-tyyppitodistus annettiin. 18 artikla 1. ETY-tyyppitodistuksen antaneen hyväksytyn tarkastuslaitoksen on järjestettävä sellaisten valmistettujen laitteiden ja/tai osien ETY-tarkastus, joille ETY-tyyppitodistus annettiin. Tämän tarkastuksen on annettava hyväksytylle tarkastuslaitokselle mahdollisuus tarkastaa ensinnäkin, onko valmistajalla 17 artiklan 3 kohdassa tarkoitetut tarkastuslaitteet, ja toiseksi, suorittaako valmistaja todella tarkastuksia, joilla todennetaan, että tuotantolaitteet ja/tai -osat vastaavat laitetta ja/tai osaa, jolle ETY-tyyppitodistus annettiin; esimerkiksi pitääkö valmistaja tarkastuspöytäkirjaa, jos niin on pyydetty tekemään. Hyväksytty tarkastuslaitos voi myös ennalta ilmoittamatta järjestää näytteenoton nimetyissä valmistus- ja varastointipaikoissa. Hyväksyttyjä tarkastuslaitoksia ei saa myöskään estää ottamasta näytettä maksua vastaan missään kaupan pitämisen vaiheessa. 2. Jos valmistus- tai varastointipaikka taikka markkinoille saattamisen paikka sijaitsee muussa jäsenvaltiossa kuin siinä, jonka hyväksytty tarkastuslaitos on antanut ETY-tyyppitodistuksen, tuon tarkastuslaitoksen on tarvittaessa otettava yhteys johonkin sellaisen jäsenvaltion hyväksyttyyn tarkastuslaitokseen, jossa näytteitä on määrä ottaa edellä tarkoitettua tarkastusta varten, hyväksyttyyn tarkastuslaitokseen. Tarkastuksen suorittaneen hyväksytyn tarkastuslaitoksen on lähetettävä seloste ETY-tyyppitodistuksen antaneelle hyväksytylle tarkastuslaitokselle. 19 artikla 1. Jos 18 artiklassa tarkoitetussa tarkastuksessa ilmenee, että laitteet ja/tai osat eivät ole ETY-tyyppitodistuksen saaneen laitteen ja/tai osan mukaisia, ja että kaikkia tämän direktiivin ja asiaa koskevan erityisdirektiivin vaatimuksia ei ole täytetty, hyväksytyn tarkastuslaitoksen on toteutettava jokin seuraavista ETY-merkin haltijaan kohdistettavista toimenpiteistä: a) yksinkertainen varoitus, jossa muodollisesti vaaditaan, että todetut rikkomiset lakkaavat tietyn ajan kuluessa; b) edellä a kohdassa tarkoitettu varoitus, jonka lisäksi tarkastuksia suoritetaan tiheämmin; c) ETY-tyyppitodistuksen väliaikainen lakkauttaminen; d) ETY-tyyppitodistuksen peruuttaminen. Nämä toimenpiteet voi toteuttaa ainoastaan ETY-tyyppitodistuksen antanut hyväksytty tarkastuslaitos. 2. Ensimmäiset kaksi toimenpidettä voidaan toteuttaa, jos erot eivät vaikuta laitteen yleiseen suunnitteluun tai kun todetut loukkaukset ovat vähäisiä eivätkä ole vaaraksi terveydelle. Toinen kahdesta viimeksi mainitusta toimenpiteestä toteutetaan, jos erot tai todetut loukkaukset ovat huomattavia, ja aina jos ne ovat vaaraksi turvallisuudelle tai terveydelle. 3. ETY-tyyppitodistuksen antaneen hyväksytyn tarkastuslaitoksen on myös peruutettava todistus: - jos valmistaja tai valmistajan yhteisöön sijoittautunut edustaja estää 18 artiklassa säädetyn tarkastuksen suorittamisen; - jos se toteaa, että ETY-tyyppitodistusta ei olisi pitänyt antaa. 4. Jos toisen jäsenvaltion hyväksytty tarkastuslaitos ilmoittaa ETY-tyyppitodistuksen antaneelle hyväksytylle tarkastuslaitokselle jostakin 2 ja 3 kohdassa tarkoitetusta tilanteesta, tämän on neuvoteltuaan tuon tarkastuslaitoksen kanssa toteutettava sanotuissa kohdissa tarkoitetut toimenpiteet. 5. ETY-tyyppitodistuksen väliaikaisesta lakkauttamisesta tai peruuttamisesta on ilmoitettava jäsenvaltiolle ja hyväksytyille tarkastuslaitoksille. VI LUKU ETY-tyyppihyväksyntä-/osan ETY-tyyppihyväksyntä-, virallisia ETY-tarkastus- ja ETY-tyyppitarkastusmenettelyjä koskevia yhteisiä säännöksiä 20 artikla 1. Laitteeseen ja/tai osaan kiinnitetyllä ETY-vaatimustenmukaisuusmerkillä varmennetaan, että se on hyväksytyn tai ETY-tyyppitarkastustodistuksen saaneen tyypin mukainen. 2. ETY-tyyppihyväksyntä-/osan ETY-tyyppihyväksyntätodistus tai ETY-tyyppitarkastustodistus oikeuttavat valmistajan kiinnittämään omalla vastuullaan ETY-vaatimustenmukaisuusmerkin markkinoille saatettaviin tuotteisiin, jotka ovat tällaisen todistuksen saaneen tyypin mukaisia, ja/tai, jos erityisdirektiivissä niin säädetään, antamaan vaatimustenmukaisuustodistuksen liitteessä IV esitetyn mallin mukaisesti. ETY-merkkiä koskevat vaatimukset ovat liitteessä I. 3. Jäsenvaltioiden on toteutettava kaikki tarvittavat toimenpiteet sen varmistamiseksi, että nostolaitteissa tai mekaanisissa käsittelylaitteissa ja/tai osissa, joilta vaaditaan ETY-tyyppihyväksyntä/osan ETY-tyyppihyväksyntä, virallinen ETY-tarkastus tai ETY-tyyppitarkastus, ei ole merkkiä tai merkintää, joka voi aiheuttaa sekaannuksen ETY-merkin kanssa. 21 artikla Kunkin jäsenvaltion on toimitettava toisille jäsenvaltioille ja komissiolle: - luettelo tarkastuslaitoksista, jotka vastaavat ETY-tyyppihyväksynnän/ osan ETY-tyyppihyväksynnän ja virallisen ETY-tarkastuksen menettelyjen mukaisten tarkastusten ja testien tekemisestä; - luettelo hyväksytyistä tarkastuslaitoksista, jotka vastaavat ETY-tyyppitarkastuksesta ja ETY-tarkastuksesta; - kaikki näihin luetteloihin myöhemmin tehtävät muutokset. VII LUKU Direktiivien mukauttaminen tekniikan kehitykseen 22 artikla 1. Tarvittavat muutokset tämän direktiivin liitteen I, lukuun ottamatta sen 1.1 ja 5 jaksoa, mukauttamiseksi tekniikan kehitykseen on tehtävä direktiivin 73/361/ETY 5 artiklassa säädettyä menettelyä noudattaen. 2. Nostolaitteisiin ja mekaanisiin käsittelylaitteisiin ja/tai osiin liittyvissä erityisdirektiiveissä on täsmennettävä, mitä niiden teknisten liitteiden määräyksiä voidaan tai ei voida mukauttaa tätä menettelyä noudattaen. VIII LUKU Poikkeuslauseke 23 artikla 1. Laitteen ja/tai osan suunnittelu ja sen valmistuksessa käytetyt menetelmät voivat tietyissä tapauksissa poiketa erityisdirektiivien säännöksistä ilman, että tämän direktiivin 3 artiklan 2 kohta lakkaa koskemasta laitetta ja/tai osaa, jos tehdyt muutokset ovat omiaan varmistamaan vähintään vastaavan turvallisuuden tai terveyden suojan tason. 2. Kussakin erityisdirektiivissä on nimenomaisesti määriteltävä säännökset, joista voidaan näin poiketa, tai säännökset, joista ei voida poiketa. 3. Kun poikkeuspyyntö hyväksytään, on noudatettava seuraavaa menettelyä: a) Jäsenvaltion on toimitettava komissiolle joko ETY-tyyppihyväksyntämenettelyn osalta suoraan tai ETY-tyyppitarkastusmenettelyn osalta hyväksymänsä tarkastuslaitoksen välityksellä asiakirjat, joissa on laitteen ja/tai osan kuvaus ja asiakirjat, jotka tukevat poikkeuspyyntöä, mukaan lukien tehtyjen testien tulokset. Komissio lähettää jäljennöksen muille jäsenvaltioille, joiden on neljän kuukauden kuluessa kyseisestä päivästä ilmoitettava, ovatko ne samaa mieltä kyseisen jäsenvaltion kanssa tai pyytää, että asia saatetaan direktiivissä 73/361/ETY tarkoitetun komitean käsiteltäväksi. Komissiolle lähetetään jäljennös kustakin asiakirjasta; kaikki kirjeenvaihto on luottamuksellista. b) Jos yksikään jäsenvaltio ei ennen a kohdassa säädetyn ajan päättymistä ole eri mieltä tai pyydä, että asia saatetaan komitean käsiteltäväksi, komissio voi kutsua komitean koolle tai valtuuttaa jäsenvaltion antamaan tai hyväksymään pyydetyn poikkeuksen, ja se ilmoittaa siitä muille jäsenvaltioille. c) Jos jäsenvaltio ei ole antanut vastausta edellä säädetyssä määräajassa, sen katsotaan olevan samaa mieltä. d) Muussa tapauksessa komissio tekee päätöksen poikkeuspyynnön johdosta saatuaan direktiivissä 73/361/ETY tarkoitetun komitean lausunnon. e) Asiaa koskevat asiakirjat annetaan jollakin määrämaan virallisista kielistä tai erityistapauksissa jollakin muulla sen hyväksymällä kielellä. 4. Valmistajan itsensä antaman todistuksen osalta direktiivistä voidaan poiketa 1 kohdan mukaisesti ainoastaan jos hyväksytty tarkastuslaitos on vahvistanut valmistajalle, että ehdotetulla poikkeuksella ei vaikuteta haitallisesti turvallisuuteen. Ennen poikkeuksen antamista hyväksytyn tarkastuslaitoksen on ilmoitettava asiasta muille hyväksytyille tarkastuslaitoksille. Jos jokin näistä tarkastuslaitoksista esittää vastalauseen kahden kuukauden kuluessa, jäsenvaltio saattaa asian komission käsiteltäväksi. Komissio yrittää ratkaista riidan. Tarvittaessa se kutsuu koolle direktiivissä 73/361/ETY tarkoitetun komitean ja tekee päätöksen neuvoteltuaan sen kanssa. IX LUKU Suojalauseke 24 artikla 1. Jos jäsenvaltio perustellusti katsoo, että nostolaite tai mekaaninen käsittelylaite ja/tai osa on vaaraksi turvallisuudelle ja/tai terveydelle, vaikka se täyttää tämän direktiivin ja erityisdirektiivien vaatimukset, se voi väliaikaisesti estää tai rajoittaa alueellaan tuon laitteen ja/tai osan saattamista markkinoille ja sen liikkeelle laskemista käyttötarkoituksen mukaisesti. Jäsenvaltion on viipymättä ilmoitettava siitä komissiolle ja muille jäsenvaltioille ja perusteltava päätöksensä. 2. Komissio neuvottelee kyseisten jäsenvaltioiden kanssa kuuden viikon kuluessa ja esittää näkökantansa viipymättä sekä toteuttaa tarvittavat toimenpiteet. 3. Jos komissio katsoo, että tekniset mukautukset direktiiviin ovat tarpeen, nämä mukautukset antaa joko komissio tai neuvosto direktiivin 73/361/ETY 5 artiklassa säädettyä menettelyä noudattaen. Tässä tapauksessa jäsenvaltio, joka on toteuttanut suojatoimenpiteet voi jatkaa niitä kunnes mukautukset tulevat voimaan. X LUKU Loppusäännökset 25 artikla ETY-tyyppihyväksynnästä/osan ETY-tyyppihyväksynnästä, ETY-tyyppitarkastuksesta ja ETY-tarkastuksesta aiheutuvat kustannukset maksaa valmistaja tai valmistajan yhteisöön sijoittautunut edustaja, joka on pyytänyt näiden menettelyjen käyttämistä. 26 artikla Kaikki tämän direktiivin ja erityisdirektiivien mukaiset päätökset, joilla evätään ETY-tyyppihyväksyntä/osan ETY- tyyppihyväksyntä, virallinen ETY-tarkastus tai ETY- tyyppitarkastus, väliaikaisesti lakkautetaan tai peruutetaan ETY-tyyppihyväksyntätodistus/osan ETY-tyyppihyväksyntätodistus, virallinen ETY-tarkastustodistus tai ETY-tyyppitarkastustodistus, tai kielletään ETY-tyyppisen nostolaitteen tai mekaanisen käsittelylaitteen ja/tai osan markkinoille saattaminen tai liikkeelle laskeminen, on asianmukaisesti perusteltava. Tällaisesta päätöksestä on mahdollisimman pian ilmoitettava asianosaiselle, jolle on samanaikaisesti annettava tieto jäsenvaltion voimassa olevan lainsäädännön mukaan hänen käytettävissään olevista muutoksenhakukeinoista ja määräajoista muutoksenhaulle. 27 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan samana päivänä kuin ne, jotka saatetaan voimaan direktiivin 84/529/ETY(6) noudattamiseksi. Niiden on ilmoitettava tästä komissiolle viipymättä. 2. Jäsenvaltioiden on huolehdittava, että tässä direktiivissä tarkoitetuista kysymyksistä annetut kansalliset säännökset toimitetaan kirjallisina komissiolle. 28 artikla Tämä direktiivi on osoitettu kaikille jäsenvaltioille. Tehty Brysselissä 17 päivänä syyskuuta 1984. Neuvoston puolesta Puheenjohtaja P. BARRY (1) EYVL N:o C 221, 29.9.1975, s. 1 (2) EYVL N:o C 7, 12.1.1976, s. 37 (3) EYVL N:o C 131, 12.6.1976, s. 31 (4) EYVL N:o L 42, 23.2.1970 s. 1 (5) EYVL N:o L 335, 12.9.1973, s. 51 (6) EYVL N:o L 300, 19.11.1984, s. 86 LIITE I ETY-TYYPPIHYVÄKSYNTÄ JA ETY-TYYPPITARKASTUS 1 ETY-TYYPPIHYVÄKSYNTÄA TAI ETY-TYYPPITARKASTUSTA KOSKEVA HAKEMUS 1.1 Hakemus ja siihen liittyvä kirjeenvaihto on laadittava sen valtion, jolle hakemus osoitetaan, virallisella kielellä (tai jollakin sen virallisista kielistä). Tällä valtiolla tai sen nimeämällä hyväksytyllä tarkastuslaitoksella tai hyväksytyillä tarkastuslaitoksilla on oikeus vaatia, että myös liitteenä olevat asiakirjat laaditaan samalla virallisella kielellä. 1.2 Hakemuksessa on oltava seuraavat tiedot: - valmistajan tai yrityksen nimi ja osoite, tämän valtuutetun edustajan tai hakijan nimi ja osoite; - laitteen ja/tai osan luokka; - tarkoitettu käyttö ja kielletyt käytöt; - kaupallinen nimi, jos sellainen on, tai tyyppi; - tekniset ominaisuudet. 1.3 Hakemuksen liitteenä on oltava kaksi jäljennöstä vaadituista asiakirjoista ja erityisesti: 1.3.1 - erityisdirektiiveissä vaaditut tekniset tiedot; - paikat, joihin tässä direktiivissä määritelty ETY-merkki ja muut erityisdirektiiveissä määritellyt merkit on määrä kiinnittää; 1.3.2 - ilmoitus, jossa todistetaan, että muita ETY-tyyppihyväksyntää tai ETY-tyyppitarkastusta koskevia hakemuksia ei ole jätetty samantyyppisestä laitteesta ja/tai osasta; 1.3.3 - tarvittaessa asiakirjat, jotka liittyvät kaikkiin jo annettuihin kansallisiin hyväksyttyihin ja käytettyihin osiin, joille on annettu osan ETY-tyyppihyväksyntä, tai jotka ovat läpäisseet ETY-tyyppitarkastuksen tai virallisen ETY-tarkastuksen. 2 HAKEMUKSEN KÄSITTELY 2.1 Hakemus tutkitaan rakennepiirustusten ja tarvittaessa laitteiden ja/tai osien perusteella. Tämä tutkimus kattaa kaikki tässä direktiivissä ja siihen liittyvissä erityisdirektiiveissä määritellyt tarkastukset ja testit. 2.2 Nostolaitteiden ja mekaanisten käsittelylaitteiden ja/tai osien eri luokkia koskevissa erityisdirektiiveissä määritellään tarpeen mukaan valmistus-, laskenta- ja tutkimussäännöt ja laskennassa käytettävät kertoimet, ja niissä määritellään tällaisten nostolaitteiden ja mekaanisten käsittelylaitteiden valmistuksessa sallitut materiaalit ja niiden laatu. 3 ETY-TODISTUKSET JA -MERKKI ETY-tyyppihyväksyntätodistuksen tai ETY-tyyppitarkastustodistuksen on sisällettävä tyyppitarkastuksen lopputulokset ja siinä on esitettävä kaikki sen antamiseen liittyvät edellytykset. Siihen on liityttävä tyypin tunnistamiseen tarvittavat kuvaukset ja piirustukset ja tarvittaessa selitys siitä, miten se toimii. Tämän direktiivin 20 artiklassa tarkoitettu ETY-merkki on tyylitelty kirjain å, joka on kuusikulmiossa, jossa on: - merkin yläosassa aikajärjestyksessä annetun erityisdirektiivin numero sekä sen valtion, jossa todistus on annettu, tunnusta osoittavat isot kirjaimet (B on Belgia, D on Saksan liittotasavalta, DK on Tanska, F on Ranska, GR on Kreikka, I on Italia, IRL on Irlanti, L on Luxemburg, NL on Alankomaat, UK on Yhdistynyt kuningaskunta), sekä todistuksen antamisvuoden kaksi viimeistä numeroa; erityisdirektiivin numeron, johon todistuksessa viitataan, antaa neuvosto, kun tuo erityisdirektiivi annetaan; - merkin alaosassa todistuksen numero. Esimerkki tästä merkistä esitetään 6.1 kohdassa. 4 MARKKINOILLE SAATETUN TUOTTEEN MUUTOKSET Todistuksen antaneelle jäsenvaltiolle tai hyväksytylle tarkastuslaitokselle on ilmoitettava kaikista merkittävistä muutoksista, erityisesti niistä, joihin liittyy tuotteen kaupallisen kuvauksen muutoksia. 5 TODISTUSTEN JULKAISEMINEN 5.1 Ote todistuksesta julkaistaan Euroopan yhteisöjen virallisessa lehdessä. 5.2 Samalla kun asianosaiselle ilmoitetaan todistuksesta, jäsenvaltion, jossa se annettiin, on lähetettävä jäljennökset todistuksesta komissiolle ja muille jäsenvaltioille, jotka voivat myös saada jäljennöksiä laitteen tarkoista teknisistä tiedoista ja sille tehtyjen tarkastusten ja testien kertomuksista. 5.3 ETY-todistuksen peruuttaminen julkaistaan 5.1 ja 5.2 kohdassa tarkoitettua menettelyä noudattaen. 5.4 Jäsenvaltion, joka kieltäytyy antamasta todistusta, on joko ETY-tyyppihyväksynnän osalta suoraan tai ETY-tyyppitarkastuksen osalta hyväksytyn tarkastuslaitoksen pyynnöstä ilmoitettava muille jäsenvaltioille ja komissiolle tällaisesta kieltäytymisestä. 6 ETY-MERKKI 6.1 ETY-merkki (ks. 3 kohta) Esimerkki >VIITTAUS KAAVIOON> Todistuksen antanut Saksan liittotasavalta tai sen nimeämä hyväksytty tarkastuslaitos vuonna 1979 ensimmäisen erityisdirektiivin mukaisesti. Todistuksen numero. 6.2 Erityisdirektiiveissä voidaan vahvistaa ETY-merkkien sijainti ja mitat. Niissä tapauksissa, joissa erityisdirektiiveissä ei ole asiasta mainintaa, kunkin merkin kirjaimien ja numerojen on oltava vähintään 5 mm korkeita. 6.3 Tämän merkin on oltava näkyvästi, luettavasti ja pysyvällä tavalla kiinnitettynä kaikkiin laitteisiin ja osiin. >VIITTAUS KAAVIOON> LIITE II VAATIMUKSET, JOTKA JÄSENVALTIOIDEN ON OTETTAVA HUOMIOON NIMETESSÄÄN HYVÄKSYTTYJÄ TARKASTUSLAITOKSIA 1. Tarkastuslaitos ja sen johtaja ja henkilökunta eivät saa olla laitteiden suunnittelijoita, valmistajia, toimittajia tai asentajia tai näiden valtuutettuja edustajia. He eivät saa olla suoranaisesti mukana tällaisten laitteiden tai osien suunnittelussa, valmistuksessa, markkinoille saattamisessa, edustuksessa tai kunnossapidossa eivätkä he saa edustaa näitä toimia harjoittavia osapuolia. Tämä ei estä valmistajan ja hyväksytyn tarkastuslaitoksen välistä teknisten tietojen vaihdon mahdollisuutta. 2. Henkilökunnan, joka vastaa laitteiden tutkimisesta ETY-tyyppitarkastustodistusten antamista ja tarkastusten suorittamista varten, on suoritettava nämä tehtävät mahdollisimman korkeaa ammatillista rehellisyyttä ja teknistä pätevyyttä noudattaen, ja heihin ei saa kohdistaa mitään sellaista painostusta ja houkuttelua, etenkään taloudellista, joka voisi vaikuttaa heidän arviointiinsa tai tarkastuksen tuloksiin, varsinkin niiden henkilöiden tai henkilöryhmien taholta, joilla on etua tarkastuksen tuloksesta. 3. Tarkastuslaitoksilla, jotka vastaavat laitteiden ja osien tutkimisesta ETY-todistusten antamista ja tarkastusten suorittamista varten, on oltava ETY-todistusten antamiseen ja tarkastusten suorittamiseen liittyvien teknisten ja hallinnollisten tehtävien asianmukaisen suorittamisen edellyttämä henkilökunta ja välineet, ja niillä on oltava mahdollisuus käyttää erityistutkimuksissa ja -tarkastuksissa tarvittavia laitteita. 4. Tutkimuksista ja tarkastuksista vastaavalla henkilökunnalla on oltava: - hyvä tekninen ja ammatillinen koulutus; - riittävät tiedot suoritettavia tutkimuksia ja tarkastuksia koskevista vaatimuksista ja riittävä kokemus sellaisista tehtävistä; - tarvittava kyky laatia pöytäkirjoja ja selostuksia, jotka annetaan suoritetuista toimenpiteistä. 5. Henkilökunnan puolueettomuus on taattava. Heidän palkkauksensa ei saa olla riippuvainen suoritettujen tutkimusten määrästä tai näiden tutkimusten tuloksista. 6. Tarkastuslaitoksella on oltava vastuuvakuutus, jollei yksityisoikeudellinen vastuu kuulu valtiolle kansallisen lainsäädännön mukaisesti. 7. Tarkastuslaitoksen henkilökunta on salassapitovelvollinen kaiken tiedon suhteen, jota se saa tehtäviään suorittaessaan (poikkeuksena sen valtion toimivaltaiset hallintoviranomaiset, jossa tarkastuslaitos toimii) tämän direktiivin tai jonkin kansallisen säädöksen nojalla. LIITE III NOSTOLAITTEITA TAI MEKAANISIA KÄSITTELYLAITTEITA JA/TAI OSIA KOSKEVAN ETY-TYYPPIHYVÄKSYNTÄTODISTUKSEN TAI ETY-TYYPPITARKASTUSTODISTUKSEN MALLI >VIITTAUS KAAVIOON> >VIITTAUS KAAVIOON> LIITE IV ETY-VAATIMUSTENMUKAISUUSTODISTUS >VIITTAUS KAAVIOON> >VIITTAUS KAAVIOON>